pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ โดยกรมปศุสัตว์รายงานสถานการณ์โรคพิษสุนัขบ้า
วันพุธที่ 21 มีนาคม 2561
กระทรวงเกษตรฯ โดยกรมปศุสัตว์รายงานสถานการณ์โรคพิษสุนัขบ้า
กระทรวงเกษตรฯ โดยกรมปศุสัตว์รายงานสถานการณ์โรคพิษสุนัขบ้า
นายสัตวแพทย์อภัย สุทธิสังข์ อธิบดีกรมปศุสัตว์เปิดเผยถึงความก้าวหน้าในการควบคุมโรคพิษสุนัขบ้า ว่าการฉีดวัคซีนให้แก่สุนัข-แมวซึ่งเป็นการบูรณาการระหว่างกรมส่งเสริมการปกครองท้องถิ่นและ กรมปศุสัตว์ ที่ได้ตั้งเป้าหมายไว้ 8.24 ล้านตัว ได้มีการดําเนินการสะสมตั้งแต่เดือนตุลาคม 2560 จนถึงวันนี้รวมทั้งสิ้น 2,492,736 ตัว โดยการฉีดวัคซีนรอบจุดเกิดโรคในรัศมี 5 กม.ได้ 100 % แล้ว และคาดว่าในช่วงรณรงค์ (มีค.-พค.) จะได้ 80 % ของสุนัข-แมวทั่วประเทศ
สําหรับการผ่าตัดทําหมันซึ่งมีเป้าหมาย 300,000 ตัว มีการดําเนินการสะสมตั้งแต่เดือนตุลาคม 2560 จนถึงวันนี้รวมทั้งสิ้น จํานวน 121,323 ตัว และทําการอบรมอาสาปศุสัตว์ด้านโรคพิษสุนัขบ้า ซึ่งตั้งเป้าไว้ 17,500 คน มีผลงานสะสมตั้งแต่เดือนตุลาคม 2560 จนถึงวันนี้ จํานวน 23,478 คน ซึ่งเป็นอาสาจากท้องถิ่นละ 1-2 ราย ทํางานร่วมกับ อสม. นอกจากนี้ กรมส่งเสริมการปกครองท้องถิ่นได้ขึ้นทะเบียนสุนัขและแมว แล้ว 7.3 ล้านตัว โดยยอดที่สํารวจสุนัข แมวในปีที่ผ่านมามี ประมาณ 10 ล้านตัว
ด้านสถานการณ์โรคพิษสุนัขบ้าในคนที่กรมควบคุมโรค กระทรวงสาธารณสุข ได้รายงานว่า ระหว่างวันที่ 1 มกราคม – 20มีนาคม 2561 มีผู้เสียชีวิต 6 ราย ซึ่งขณะนี้ยังไม่พบผู้ป่วยหรือเสียชีวิต ส่วนการประกาศเขตโรคระบาดสัตว์ในช่วงมกราคม – 20 มีนาคม 2561 มีการประกาศเขตโรคระบาดชั่วคราว (อายุ 30 วัน) จํานวน 38 จังหวัด ปัจจุบันคงเหลือ 24 จังหวัด
อธิบดีกรมปศุสัตว์ กล่าวเพิ่มเติมว่า กรมปศุสัตว์มีเหตุผลความจําเป็นในการประกาศเขตโรคระบาด เพื่อสามารถกําหนดพื้นที่ควบคุมในระยะ
5 กิโลเมตรรอบจุดเกิดโรค ทําให้สามารถระบุชนิดสัตว์เลี้ยงลูกด้วยนมที่ต้องควบคุมได้ทุกชนิด ห้ามเคลื่อนย้ายสัตว์หรือซากสัตว์ตามประกาศเว้นแต่ได้รับอนุญาต และ สัตวแพทย์สามารถสั่งดําเนินการกับสัตว์ป่วยหรือสงสัยว่าป่วยหรือสงสัยว่าเป็นพาหะของโรคระบาดได้ทันที หากต้องการสอบถามรายละเอียดเพิ่มเติม สามารถติดต่อได้ที่ โทร. 063-2256888
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้กรรมการผู้จัดการใหญ่ บริษัท อายิโนะโมะโต๊ะ (ประเทศไทย) จำกัด และคณะเข้าพบ
วันศุกร์ที่ 7 เมษายน 2560
รัฐมนตรีว่าการกระทรวงอุตสาหกรรม ให้กรรมการผู้จัดการใหญ่ บริษัท อายิโนะโมะโต๊ะ (ประเทศไทย) จํากัด และคณะเข้าพบ
รัฐมนตรีว่าการกระทรวงอุตสาหกรรม ให้กรรมการผู้จัดการใหญ่ บริษัท อายิโนะโมะโต๊ะ (ประเทศไทย) จํากัด และคณะเข้าพบ
วันนี้ (7 เมษายน 2560) นายอุตตม สาวนายน รัฐมนตรีว่าการกระทรวงอุตสาหกรรม ให้นายคะโอะรุ คุระชิมะ กรรมการผู้จัดการใหญ่ บริษัท อายิโนะโมะโต๊ะ (ประเทศไทย) จํากัด และคณะเข้าพบ เพื่อชี้แจงแนวทางการลงทุนของบริษัทฯ ที่มุ่งเน้นการพัฒนาเทคโนโลยีและกระบวนการผลิตในธุรกิจเกษตรแปรรูป พร้อมหารือเกี่ยวกับปัญหาและอุปสรรคในการดําเนินธุรกิจและการลงทุนในกลุ่มธุรกิจ ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​รมต.อุตตมฯ นำคณะผู้บริหารลงพื้นที่ จ.บุรีรัมย์ เยี่ยมชมโรงงานน้ำตาลบุรีรัมย์ และพบเกษตกรชาวไร่อ้อย
วันจันทร์ที่ 7 พฤษภาคม 2561
​รมต.อุตตมฯ นําคณะผู้บริหารลงพื้นที่ จ.บุรีรัมย์ เยี่ยมชมโรงงานน้ําตาลบุรีรัมย์ และพบเกษตกรชาวไร่อ้อย
รัฐมนตรีว่าการกระทรวงอุตสาหกรรม นําคณะเข้าเยี่ยมชมโรงงานน้ําตาลบุรีรัมย์ อ.คูเมือง จ.บุรีรัมย์ และศูนย์วิจัยและพัฒนาอ้อย โรงเรียนสอนชาวไร่อ้อย
บุรีรัมย์:วันนี้ (7 พ.ค.61) นายอุตตม สาวนายน รัฐมนตรีว่าการกระทรวงอุตสาหกรรม นําคณะเข้าเยี่ยมชมโรงงานน้ําตาลบุรีรัมย์ โดยมี นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม  นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม นางวรวรรณ ชิตอรุณ เลขาธิการคณะกรรมการอ้อยและน้ําตาลทราย นายเอกภัทร วังสุวรรณ นายวิฤทธ์ วิเศษสินธ์ุ รองเลขาธิการคณะกรรมการอ้อยและน้ําตาลทราย นายเดชา จาตุธนานันท์ รองอธิบดีกรมส่งเสริมอุตสาหกรรมและคณะผู้บริหารกระทรวงอุตสาหกรรมเข้าร่วม
โดย นายอุตตม ฯ และคณะได้เยี่ยมชมโรงงานน้ําตาลบุรีรัมย์ อ.คูเมือง จ.บุรีรัมย์ และศูนย์วิจัยและพัฒนาอ้อย โรงเรียนสอนชาวไร่อ้อย ซึ่งในพื้นที่ภาคตะวันออกเฉียงเหนือตอนล่าง 1 มีพื้นที่ปลูกอ้อย 1.7 ล้านไร่ มีผลผลิต 21.6 ตันต่อปี โดยมีปัญหาขาดแคลนแรงงานในการบริหารจัดการไร่อ้อย ต้นทุนค่าแรงสูง และยังขาดประสิทธิภาพการผลิต กระทรวงอุตสาหกรรมโดยสํานักงานคณะกรรมการอ้อยและน้ําตาลทราย จึงมีแผนขยายโครงการส่งเสริมสินเชื่อเพิ่มประสิทธิภาพการผลิตอ้อยอย่างครบวงจร ออกไปอีก 3 ปี (พ.ศ. 2562 – 2564) วงเงินปีละ 2,000 ล้านบาท เพื่อให้สินเชื่อแก่เกษตรกรชาวไร่อ้อยในการพัฒนาประสิทธิภาพการบริหารจัดการไร่อ้อยสู่การเป็นเกษตรอัจฉริยะ เพื่อมุ่งสู่ 4.0
นอกจากนี้ กระทรวงอุตสาหกรรมยังได้ประสานกับผู้ว่าราชการจังหวัดและโรงงานน้ําตาลในพื้นที่ ให้ความช่วยเหลือชาวไร่อ้อยภาคอีสาน ที่ยังไม่สามารถตัดอ้อยได้ทันก่อนการปิดหีบอ้อย โดยให้เลื่อนกําหนดระยะปิดหีบอ้อยออกไปในเดือนพฤษภาคม 2561 เพื่อพยายามรับซื้ออ้อยจากชาวไร่อ้อยทั้งหมด ซึ่งขณะนี้ในพื้นที่ภาคอีสานมีอ้อยคงเหลือประมาณ 2 ล้านตัน หา กชาวไร่อ้อยไม่สามารถตัดอ้อยได้ทัน อาจจะทําให้เกิดอ้อยค้างไร่ และชาวไร่อ้อยขาดรายได้
......#prmoi #ครม.สัญจรบุรีรัมย์ สุรินทร์
รัฐบาลไทย-ข่าวทำเนียบรัฐบาล-พม. เร่งช่วยเหลือชายชราวัย 60 ปี เป็นอัมพาต มีอาการหลงลืม อาศัยอยู่เพียงลำพัง ที่ย่านอ่อนนุช กทม. พร้อมกำชับทีม One Home เร่งลงพื้นที่ช่วยเหลือผู้ประสบภัยน้ำท่วม ที่ จ.นครพนม
วันอังคารที่ 31 กรกฎาคม 2561
พม. เร่งช่วยเหลือชายชราวัย 60 ปี เป็นอัมพาต มีอาการหลงลืม อาศัยอยู่เพียงลําพัง ที่ย่านอ่อนนุช กทม. พร้อมกําชับทีม One Home เร่งลงพื้นที่ช่วยเหลือผู้ประสบภัยน้ําท่วม ที่ จ.นครพนม
พม. เร่งช่วยเหลือชายชราวัย 60 ปี เป็นอัมพาต มีอาการหลงลืม อาศัยอยู่เพียงลําพัง ที่ย่านอ่อนนุช กทม. พร้อมกําชับทีม One Home เร่งลงพื้นที่ช่วยเหลือผู้ประสบภัยน้ําท่วมบ้านเรือนพังเสียหาย ที่ จ.นครพนม
วันนี้ (31 ก.ค. 61) เวลา 9.00 น.นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 105/2561 เพื่อรับทราบปัญหาทางสังคมที่เกิดขึ้นในแต่ละวัน และร่วมหาแนวทางการป้องกันและแก้ไขปัญหาดังกล่าว โดยมีคณะผู้บริหารและผู้แทนจากหน่วยงานภายในกระทรวง เข้าร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
จากกรณีชายชราวัย 60 ปี ป่วยเป็นอัมพาต ช่วยเหลือตัวเองไม่ได้ และมีอาการหลงลืม ถูกทอดทิ้งให้อาศัยอยู่เพียงลําพังในบ้านสภาพเก่าทรุดโทรม มีเพียงเพื่อนบ้านแบ่งปันอาหารให้กินประทังชีวิต ที่ย่านอ่อนนุช กรุงเทพฯ และกรณีหญิงวัย 59 ปี ต้องรับภาระเพียงลําพังดูแลสามีวัย 60 ปี ที่ประสบอุบัติเหตุถูกรถชนจนกลายเป็นอัมพาต นอนป่วยติดเตียง ช่วยเหลือตัวเองไม่ได้ ร่างกายผอมซูบ ทั้ง 2 ชีวิต อาศัยในบ้านสภาพเก่าทรุดโทรมใกล้ผุพัง ครอบครัวมีฐานะยากจน ที่จังหวัดอํานาจเจริญ นั้น ได้กําชับให้พัฒนาสังคมและความมั่นคงของมนุษย์จังหวัดอํานาจเจริญ (พมจ.อํานาจเจริญ) พร้อมทีม One Home ทั้ง 2 จังหวัด เร่งลงพื้นที่เพื่อตรวจสอบข้อเท็จจริง และประเมินทางสังคมของทั้ง 2 ครอบครัวดังกล่าว เพื่อให้การช่วยเหลือในเบื้องต้นตามภารกิจด้านผู้สูงอายุของกระทรวง พม. พร้อมมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยทั้งหมดอย่างใกล้ชิด การปรับปรุงสภาพที่อยู่อาศัยให้มีความมั่นคง แข็งแรง และถูกสุขลักษณะ พร้อมให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมาย ตามความเหมาะสมเพื่อพัฒนาคุณภาพชีวิตที่ดี และร่วมหาแนวทางการช่วยเหลือในระยะยาวต่อไป
อีกกรณีที่จังหวัดนครพนม เกิดภาวะวิกฤต หลังมีฝนตกหนักต่อเนื่อง 3 วัน ทําให้มีบ้านเรือนประชาชนจํานวน หลายพันหลังคาเรือน และพื้นที่ทําการเกษตรกว่า 1,000 ไร่ ได้รับความเดือดร้อนถูกน้ําท่วมพังเสียหาย และได้มีการประกาศเป็นพื้นที่ภัยพิบัติ นั้น ได้กําชับให้พัฒนาสังคมและความมั่นคงของมนุษย์จังหวัดนครพนม (พมจ.นครพนม) พร้อมทีม One Home เร่งลงพื้นที่ให้ความช่วยเหลือบรรเทาความเดือดร้อนของประชาชนในเบื้องต้นโดยด่วน ตามภารกิจของกระทรวง พม. โดยเฉพาะกุลุ่มเป้าหมายของกระทรวงฯ ได้แก่ เด็ก คนพิการ ผู้สูงอายุ และผู้ด้อยโอกาส
ทั้งนี้ หากประชาชนที่ประสบปัญหาและต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งทางกระทรวง พม. พร้อมให้ความช่วยเหลืออย่างเต็มที่ตามภารกิจต่อไป
รัฐบาลไทย-ข่าวทำเนียบรัฐบาล-กระทรวงมหาดไทยแจ้งแนวทางจัดกิจกรรมออกกำลังกายให้ทุกจังหวัดถือปฏิบัติ ย้ำต้องให้ความสำคัญงานบริการประชาชนเป็นอันดับแรก
วันศุกร์ที่ 2 ธันวาคม 2559
กระทรวงมหาดไทยแจ้งแนวทางจัดกิจกรรมออกกําลังกายให้ทุกจังหวัดถือปฏิบัติ ย้ําต้องให้ความสําคัญงานบริการประชาชนเป็นอันดับแรก
มท. แจ้งแนวทางจัดกิจกรรมออกกําลังกายให้ทุกจังหวัดถือปฏิบัติ ย้ําต้องให้ความสําคัญงานบริการประชาชนเป็นอันดับแรก
วันนี้ (1ธ.ค.59) นายกฤษฎา บุญราช ปลัดกระทรวงมหาดไทย เปิดเผยว่า ตามที่นายกรัฐมนตรีได้มีข้อสั่งการในการประชุมคณะรัฐมนตรีเมื่อวันที่ 22 พฤศจิกายน 2559 ให้ทุกส่วนราชการจัดให้มีกิจกรรมออกกําลังกายทุกวันพุธ ระหว่างเวลา 15.30 - 16.30 น. เพื่อเสริมสร้างให้ข้าราชการมีสุขภาพพลานามัยที่ดีช่วยให้ข้าราชการมีความตื่นตัวในการทํางาน รวมทั้งเพื่อส่งเสริมให้ประชาชนมีการออกกําลังกายหรือกิจกรรมทางกายมากขึ้น นั้น
กระทรวงมหาดไทยพิจารณาแล้วเห็นว่า การจัดกิจกรรมออกกําลังกายตามข้อสั่งการดังกล่าว เป็นการเสริมสร้างให้บุคลากรในสังกัดมีสุขภาพพลานามัยที่ดี ทําให้สามารถปฏิบัติภารกิจหน้าที่ราชการ ได้อย่างมีประสิทธิภาพ แต่เนื่องจากภารกิจของกระทรวงมหาดไทยส่วนใหญ่จะเกี่ยวข้องกับงานบริการประชาชน ซึ่งผู้ปฏิบัติงานจะต้องคํานึงถึงการให้บริการประชาชนก่อนเป็นอันดับแรก ส่วนการออกกําลังกายให้ปรับเปลี่ยนได้ตามความเหมาะสม กระทรวงมหาดไทยจึงได้แจ้งแนวทางปฏิบัติในการจัดกิจกรรมออกกําลังกายให้ทุกจังหวัดถือปฏิบัติ โดยให้หน่วยงานที่มีหน้าที่ให้บริการประชาชนโดยตรงให้ยึดถือภารกิจ การบริการประชาชนเป็นหลักโดยจะต้องให้บริการประชาชนจนหมดผู้รับบริการก่อน และให้จัดเจ้าหน้าที่ประจําสํานักงานไว้อย่างน้อย 1 - 2 นาย เพื่อให้บริการประชาชนกรณีที่มีเรื่องเดือดร้อนของประชาชนที่จะต้องให้บริการในทันที หรือให้เจ้าหน้าที่หมุนเวียนสลับสับเปลี่ยนกันในการออกกําลังกายได้ตามความเหมาะสมตั้งแต่เวลา 16.00 น.
กรณี หน่วยงานที่ไม่ได้รับผิดชอบการบริการประชาชนโดยตรง หรือไม่มีเวรประจําการภารกิจใดให้เข้าร่วมกิจกรรมออกกําลังกายได้ตั้งแต่เวลา 16.00 น. ทั้งนี้ กระทรวงมหาดไทยได้เน้นย้ําให้ทุกจังหวัด ถือปฏิบัติตามแนวทางดังกล่าวของกระทรวงมหาดไทย และกําชับเจ้าหน้าที่ทุกหน่วยงานในสังกัดกระทรวงมหาดไทยโดยเฉพาะผู้รับผิดชอบภารกิจด้านบริการประชาชนถือปฏิบัติตามแนวทางข้างต้นอย่างเคร่งครัดด้วย.
ครั้งที่ 226 /2559
รัฐบาลไทย-ข่าวทำเนียบรัฐบาล-สธ.กำชับโรงพยาบาลในจังหวัดเลย ดูแลผู้บาดเจ็บจากอุบัติเหตุรถทัวร์นักท่องเที่ยวพลิกคว่ำ
วันจันทร์ที่ 23 ธันวาคม 2562
สธ.กําชับโรงพยาบาลในจังหวัดเลย ดูแลผู้บาดเจ็บจากอุบัติเหตุรถทัวร์นักท่องเที่ยวพลิกคว่ํา
ปลัดกระทรวงสาธารณสุขกําชับให้โรงพยาบาลในจังหวัดเลย ดูแลผู้บาดเจ็บจากอุบัติเหตุรถทัวร์นักท่องเที่ยวพลิกคว่ํา ส่งทีมลงพื้นที่เยี่ยมผู้บาดเจ็บ แจ้งสิทธิเกี่ยวกับประกันภัยขณะนี้ยังคงนอนรักษาตัวที่โรงพยาบาล 13ราย บาดเจ็บเล็กน้อยสามารถกลับบ้านได้ 30 ราย
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า เมื่อวันที่ 22 ธันวาคม 2562 ได้รับรายงานจากนายแพทย์ชุมนุม วิทยานันท์ ผู้อํานวยการโรงพยาบาลเลย ถึงกรณีรถบัสนําเที่ยวจากจังหวัดบุรีรัมย์มาทัศนศึกษาพื้นที่จังหวัดเลย เกิดเบรคแตกเสียหลักพลิกคว่ําที่ถนนสายหนองหินโดยศูนย์สั่งการและรับแจ้งเหตุจังหวัดเลย ได้ประสานทีมนํารถพยาบาลกู้ชีพระดับสูง (ALS) จากโรงพยาบาลหนองหิน 2 คัน โรงพยาบาลผาขาว 1 คัน โรงพยาบาลเอราวัณ 1 คัน โรงพยาบาลวังสะพุง 1 คัน โรงพยาบาลภูหลวง 1 คัน โรงพยาบาลภูกระดึง 1 คัน ทีมกู้ภัยทางหลวงและทีมกู้ภัยในจังหวัดเลย ออกช่วยเหลือผู้ประสบเหตุ เบื้องต้นมีผู้เสียชีวิตที่เกิดเหตุ 4 ราย บาดเจ็บ 43 ราย เป็นชาย 11 คน หญิง 32 คนขณะนี้(14.40 น.)ยังคงนอนรักษาตัวที่โรงพยาบาลเลย10ราย โรงพยาบาลวังสะพุง 3 ราย และบาดเจ็บเล็กน้อยสามารถกลับบ้านได้30ราย
ทั้งนี้ ได้กําชับทีมแพทย์ให้การดูแลรักษาผู้บาดเจ็บทั้งหมดอย่างเต็มที่ พร้อมส่งทีมลงพื้นที่เยี่ยมผู้บาดเจ็บเพื่อแจ้งสิทธิเกี่ยวกับประกันภัย สิทธิค่ารักษาพยาบาลและค่าสินไหมทดแทน(ค่าปลงศพ) ให้กับทายาทผู้เสียชีวิตและผู้ประสบภัย
****************************23 ธันวาคม 2562
รัฐบาลไทย-ข่าวทำเนียบรัฐบาล-ผช.รมว.พม. พร้อมสายด่วน พม. 1300 ลงพื้นที่ช่วยเหลือหญิงสะโพกหักนั่งรถวีลแชร์ พร้อมลูกสาววัย 9 ขวบ ต้องหยุดเรียนบ่อย เพื่อมาเฝ้าดูแลแม่ที่บ้าน ย่านวังทองหลาง กทม.
วันศุกร์ที่ 4 ตุลาคม 2562
ผช.รมว.พม. พร้อมสายด่วน พม. 1300 ลงพื้นที่ช่วยเหลือหญิงสะโพกหักนั่งรถวีลแชร์ พร้อมลูกสาววัย 9 ขวบ ต้องหยุดเรียนบ่อย เพื่อมาเฝ้าดูแลแม่ที่บ้าน ย่านวังทองหลาง กทม.
ผช.รมว.พม. พร้อมสายด่วน พม. 1300 ลงพื้นที่ช่วยเหลือหญิงสะโพกหักนั่งรถวีลแชร์ พร้อมลูกสาววัย 9 ขวบ ต้องหยุดเรียนบ่อย เพื่อมาเฝ้าดูแลแม่ที่บ้าน ย่านวังทองหลาง กทม.
วันนี้ (4 ต.ค. 62) เวลา 14.00 น. นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ พร้อมด้วยเจ้าหน้าที่ศูนย์ช่วยเหลือสังคม สายด่วน พม. 1300 และหน่วยงานที่เกี่ยวข้องลงพื้นที่ช่วยเหลือผู้ประสบปัญหาทางสังคม กรณี หญิงวัย 43 ปี ร่างกายผอมซูบ ไม่สามารถเดินได้ ต้องนั่งรถวีลแชร์ เนื่องจากสะโพกหักและมีอาการเจ็บตลอดเวลา อีกทั้งมีแผลกดทับ ต้องรับภาระเพียงลําพังดูแลลูกสาววัย 9 ขวบ เนื่องจากสามีได้ทอดทิ้ง ขณะนี้ ลูกสาวกําลังศึกษาอยู่ชั้น ป.3 โรงเรียนแห่งหนึ่ง และต้องขาดเรียนบ่อยครั้ง เนื่องจากต้องเฝ้าดูแลผู้เป็นแม่อย่างใกล้ชิด ครอบครัวมีฐานะยากจน ไม่มีรายได้เพียงพอสําหรับค่ารักษาพยาบาลหญิงดังกล่าว ทําให้ขาดการทํากายภาพบําบัดและการรักษาต่อเนื่อง ซึ่งสองแม่ลูกต้องอาศัยในห้องเช่าสภาพคับแคบ ในซอยลาดพร้าว 80 เขตวังทองหลาง กรุงเทพฯ
นายสากล กล่าวว่า วันนี้ ตนได้ลงพื้นที่เยี่ยมครอบครัวหญิงพิการดังกล่าว พร้อมด้วยศูนย์ช่วยเหลือสังคม สายด่วน พม. 1300 และหน่วยงานที่เกี่ยวข้อง ได้แก่ 1) กรมกิจการเด็กและเยาวชน (ดย.) กระทรวง พม. 2) กรมพัฒนาสังคมและสวัสดิการ (พส.) กระทรวง พม.และ 3) สํานักงานเขตวังทองหลาง และ 4) อาสาสมัครพัฒนาสังคมและความมั่นคงของมนุษย์ (อพม.)กรุงเทพมหานคร เพื่อประเมินทางสังคมและตรวจสอบข้อเท็จจริง เพื่อให้ความช่วยเหลือทั้งในระยะเร่งด่วนและระยะยาว โดยได้มอบเครื่องอุปโภคบริโภคที่จําเป็นเพื่อบรรเทาความเดือดร้อนในเบื้องต้น พร้อมมอบหมายให้หน่วยงานสังกัดกระทรวง พม. นําเรื่องของหญิงดังกล่าวเข้าพิจารณาเพื่อขอรับเงินสงเคราะห์ต่อไปและให้คําปรึกษาแนะนําเพื่อขอรับสิทธิสวัสดิการอื่นที่พึงได้รับตามกฎหมาย อีกทั้งกําชับ อพม. ให้เข้ามาเยี่ยมครอบครัวอย่างสม่ําเสมอ นอกจากนี้ มอบหมายให้หน่วยงานสังกัดกระทรวง พม. ประสานความร่วมมือกับศูนย์บริการสาธารณสุข 15 ลาดพร้าว ช่วยเหลือดูแลในเรื่องการรักษาแผลกดทับและกายภาพบําบัด เพื่อให้บุตรสาวสามารถไปเรียนหนังสือได้อย่างต่อเนื่อง และสํานักงานเขตวังทองหลาง ช่วยเหลือดูแลในเรื่องการประสานความร่วมมือกับโรงเรียนของเด็กหญิงเพื่อพิจารณาสนับสนุนทุนการศึกษาสําหรับการเรียนหนังสือย่างต่อเนื่อง รวมทั้งการหาแนวทางร่วมกันในการช่วยเหลือครอบครัวหญิงคนดังกล่าวให้มีคุณภาพชีวิตที่ดีในระยะยาวต่อไป
“ทั้งนี้ หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถโทรแจ้ง ศูนย์ช่วยเหลือสังคม สายด่วน พม. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาและความช่วยเหลืออย่างเต็มที่” นายสากล กล่าวในตอนท้าย
รัฐบาลไทย-ข่าวทำเนียบรัฐบาล-การรถไฟฯ ประกาศเปลี่ยนแปลงปลายทางขบวนรถเร็วที่ 111/112 (กรุงเทพ – เด่นชัย – กรุงเทพ) เป็น กรุงเทพ – ศิลาอาสน์ – กรุงเทพ ตามการยกระดับมาตรการการคัดกรองผู้ที่เดินทางพื้นที่จังหวัดแพร่ [กระทรวงคมนาคม]
วันจันทร์ที่ 13 เมษายน 2563
การรถไฟฯ ประกาศเปลี่ยนแปลงปลายทางขบวนรถเร็วที่ 111/112 (กรุงเทพ – เด่นชัย – กรุงเทพ) เป็น กรุงเทพ – ศิลาอาสน์ – กรุงเทพ ตามการยกระดับมาตรการการคัดกรองผู้ที่เดินทางพื้นที่จังหวัดแพร่ [กระทรวงคมนาคม]
การรถไฟฯ ประกาศเปลี่ยนแปลงปลายทางขบวนรถเร็วที่ 111/112 (กรุงเทพ – เด่นชัย – กรุงเทพ)
เป็น กรุงเทพ – ศิลาอาสน์ – กรุงเทพ ตามการยกระดับมาตรการการคัดกรองผู้ที่เดินทางพื้นที่จังหวัดแพร่
รัฐบาลไทย-ข่าวทำเนียบรัฐบาล-รมว.ทส. บันทึกเทป Keynote Speech งานสิ่งแวดล้อมโลก ประจำปี 2563
วันศุกร์ที่ 5 มิถุนายน 2563
รมว.ทส. บันทึกเทป Keynote Speech งานสิ่งแวดล้อมโลก ประจําปี 2563
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม บันทึกเทป Keynote Speech ของ UNDP เนื่องในงานสิ่งแวดล้อมโลก ประจําปี 2563 (5 มิถุนายน 2563)
รมว.ทส. บันทึกเทป Keynote Speech งานสิ่งแวดล้อมโลก ประจําปี 2563
วันที่ 4 มิถุนายน 2563 เวลา 13.30 น. ณ ห้องชั้น 20 อาคารกระทรวงทรัพยากรธรรมชาติและสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม บันทึกเทป Keynote Speech ของ UNDP เนื่องในงานสิ่งแวดล้อมโลก ประจําปี 2563 (5 มิถุนายน 2563) โดยในปีนี้ได้มีการรณรงค์ เรื่อง ความหลากหลายทางชีวภาพ ภายใต้คําขวัญ “Time For Nature” Find Out What You Can Do” ที่มุ่งเน้นการรณรงค์ให้ประชาชนเกิดความตระหนักถึงความสําคัญ ของการอนุรักษ์ทรัพยากรธรรมชาติและสิ่งแวดล้อม และหาวิธีการดูแลรักษาสิ่งแวดล้อม ที่สามารถเริ่มต้นได้จากตัวเราเอง ด้วยการปรับเปลี่ยนพฤติกรรมการใช้ชีวิตประจําวันให้เป็นมิตรกับสิ่งแวดล้อม เพื่อคืนความสมดุลให้ธรรมชาติ และรักษาสิ่งแวดล้อมให้คงอยู่อย่างยั่งยืน
รัฐบาลไทย-ข่าวทำเนียบรัฐบาล-“บิ๊กบี้” ลงพื้นที่แม่สอด ออกบัตร E-work Permit เป็นแห่งแรก
วันพฤหัสบดีที่ 20 เมษายน 2560
“บิ๊กบี้” ลงพื้นที่แม่สอด ออกบัตร E-work Permit เป็นแห่งแรก
รมว.แรงงาน เตรียมลงพื้นที่แม่สอด ติดตามผลการดําเนินงานการเตรียมความพร้อมด้านแรงงาน ของจังหวัดตาก พิษณุโลก เพชรบูรณ์ สุโขทัย และอุตรดิตถ์ พร้อมรับฟังประเด็นปัญหา อุปสรรค ข้อเสนอแนะจากภาคเอกชน และหน่วยงานที่เกี่ยวข้อง รวมทั้งตรวจสอบความพร้อมก่อนนําร่องออ
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า วันที่ 21 เมษายนนี้ พลเอก ศิริชัย ดิษฐกุล รัฐมนตรีว่าการกระทรวงแรงงาน และคณะจะลงพื้นที่อําเภอแม่สอด จังหวัดตาก ติดตามผลการเตรียมความพร้อมด้านแรงงานเพื่อสนับสนุนการพัฒนาด้านโลจิสติกส์และส่งเสริมการท่องเที่ยวในพื้นที่ระเบียงเศรษฐกิจตะวันออก/ตะวันตก (East - West Economic Corridor : EWEC) ตามนโยบายรัฐบาล
นายอนันต์ชัย กล่าวต่อว่า การลงพื้นที่ในครั้งนี้ช่วงเช้า รัฐมนตรีว่าการกระทรวงแรงงาน จะได้รับฟังประเด็นปัญหา อุปสรรค ข้อเสนอแนะจากภาคเอกชน และหน่วยงานที่เกี่ยวข้อง ณ ห้องประชุมชั้น 4 สํานักงานเขตพัฒนาเศรษฐกิจพิเศษตาก อําเภอแม่สอด จังหวัดตาก จากนั้นจะได้มอบแนวทางการปฏิบัติราชการแก่หัวหน้าส่วนราชการภูมิภาคในสังกัดกระทรวงแรงงาน ประกอบด้วย จังหวัดตาก พิษณุโลก เพชรบูรณ์ สุโขทัย และอุตรดิตถ์ ส่วนช่วงบ่ายรัฐมนตรีว่าการกระทรวงแรงงานและคณะจะได้เยี่ยมชมกิจการและให้กําลังใจแรงงานในสถานประกอบกิจการ รวมทั้งตรวจเยี่ยมการดําเนินงานของศูนย์แรกรับเข้าทํางานและสิ้นสุดการจ้างจังหวัดตาก ศูนย์เบ็ดเสร็จด้านแรงงาน สาธารณสุข และความมั่นคงจังหวัดตาก อําเภอแม่สอด จังหวัดตาก ในการตรวจเยี่ยมครั้งนี้จะทําการตรวจสอบความพร้อมของระบบก่อนดําเนินการออกบัตรE-work Permit ให้แรงงานต่างด้าว เพื่อลดขั้นตอน และอํานวยความสะดวก ซึ่งจะนําร่องเป็นแห่งแรกอีกด้วย
“รัฐมนตรีว่าการกระทรวงแรงงาน ได้ให้ความสําคัญกับการเตรียมความพร้อมแรงงานตามนโยบายรัฐบาล เพื่อให้สอดคล้องกับความต้องการแรงงานกึ่งฝีมือจํานวนมากในพื้นที่ เนื่องจากจังหวัดตากตั้งอยู่บนเส้นทางแนวระเบียงเศรษฐกิจตะวันออกและตะวันตก หรือ EWEC รวมทั้งเป็นการเพิ่มศักยภาพด้านโลจิสติกส์และการท่องเที่ยวให้กับจังหวัด ที่มีจุดเด่นด้านการค้าชายแดนอยู่แล้ว” นายอนันต์ชัย กล่าว
--------------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
19 เมษายน 2560
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือครอบครัวหญิงชราวัย 79 ปี ต้องรับภาระเพียงลำพัง เลี้ยงดูหลานสาวพิการซ้ำซ้อนวัย 29 ปี ที่ จ.นครราชสีมา
วันพุธที่ 27 กันยายน 2560
รมว.พม. กําชับ จนท. เร่งช่วยเหลือครอบครัวหญิงชราวัย 79 ปี ต้องรับภาระเพียงลําพัง เลี้ยงดูหลานสาวพิการซ้ําซ้อนวัย 29 ปี ที่ จ.นครราชสีมา
รมว.พม. กําชับ จนท. เร่งช่วยเหลือครอบครัวหญิงชราวัย 79 ปี ต้องรับภาระเพียงลําพัง เลี้ยงดูหลานสาวพิการซ้ําซ้อนวัย 29 ปี ที่ จ.นครราชสีมา และเร่งช่วยเหลือครอบครัวเด็กหญิงวัย 12 ปี ป่วยเป็นเนื้องอกในสมองและตาบอด 1 ข้าง  ที่ จ.พัทลุง
วันนี้ (27 ก.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 722/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ กล่าวว่า จากกรณีหญิงชราวัย 79 ปี ต้องรับภาระเพียงลําพังเลี้ยงดูหลานสาววัย 29 ปี พิการซ้ําซ้อน ทั้งหูหนวก ตาบอด และพัฒนาการด้านสมองช้า มีพฤติกรรมไม่ชอบสวมใส่เสื้อผ้า และกินอาหารจากพื้น จึงจําเป็นต้องเลี้ยงดูอยู่ในห้องปูนทึบ สภาพคับแคบและเก่าทรุดโทรม มานานกว่า 10 ปี ครอบครัวมีฐานะยากจน ที่อําเภอโชคชัย จังหวัดนครราชสีมา นั้น ตนได้กําชับให้พัฒนาสังคมและความมั่นคงของมนุษย์จังหวัดนครราชสีมา (พมจ.นครราชสีมา) เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านผู้สูงอายุ และคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของหลานสาวอย่างใกล้ชิด นอกจากนี้ ให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดีในระยะยาวต่อไป
พลตํารวจเอก อดุลย์ กล่าวเพิ่มเติมว่า สําหรับกรณีเด็กหญิงวัย 12 ปี ที่ป่วยเป็นเนื้องอกในสมอง และตาบอด 1 ข้าง อาศัยอยู่กับพ่อ-แม่ และพี่น้องชาย-หญิงอีก 2 คน ทั้ง 5 ชีวิต อาศัยในเพิงพักสภาพเก่าทรุดโทรมใกล้ผุพัง โดยการใช้ป้ายไวนิลขึงทําเป็นผนังกันลม มีเพียงผู้เป็นพ่อที่ทํางานหาเลี้ยงครอบครัวเพียงคนเดียว ที่อําเภอป่าพะยอม จังหวัดพัทลุง นั้น ตนได้กําชับให้พัฒนาสังคมและความมั่นคงของมนุษย์จังหวัดพัทลุง (พมจ.พัทลุง) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้น ตามภารกิจด้านเด็ก และคนพิการของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์การศึกษา รวมทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของเด็กหญิงดังกล่าวอย่างใกล้ชิด และประสานหน่วยงานที่เกี่ยวข้องในพื้นที่ช่วยเหลือในเรื่องการศึกษาของเด็กทั้งหมดอย่างต่อเนื่อง อีกทั้ง การปรับปรุงสภาพที่อยู่อาศัยให้อยู่ในสภาพที่เหมาะสม ถูกสุขลักษณะ และมั่นคงเหมาะสมกับคนพิการ รวมถึงการให้คําปรึกษาแก่ครอบครัวในเรื่องสวัสดิการทางสังคม เพื่อขอรับสิทธิตามกฎหมายตามความเหมาะสม และการส่งเสริมการประกอบอาชีพเพื่อสร้างรายได้ที่เพียงพอและมั่นคงสําหรับครอบครัวในระยะยาวต่อไป
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ บรรยายพิเศษในหลักสูตร “ผู้นำการส่งเสริมเศรษฐกิจดิจิทัล” (Digital CEO) รุ่นแรก
วันพุธที่ 14 กุมภาพันธ์ 2561
รมว.กระทรวงดิจิทัลฯ บรรยายพิเศษในหลักสูตร “ผู้นําการส่งเสริมเศรษฐกิจดิจิทัล” (Digital CEO) รุ่นแรก
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) บรรยายพิเศษในหลักสูตร “ผู้นําการส่งเสริมเศรษฐกิจดิจิทัล” (Digital CEO) รุ่นที่ 1 ซึ่งสํานักงานส่งเสริมเศรษฐกิจดิจิทัล (DEPA/ดีป้า) หน่วยงานในสังกัดกระทรวงฯ จัดหลักสูตรดังกล่าวขึ้น ระหว่างวันที่ 26 มกราคม –19 พฤษภาคม 2561 โดยมีวัตถุประสงค์เพื่อรองรับการพัฒนาและผลิตกําลังคนดิจิทัล สนับสนุนการเพิ่มขีดความสามารถในการแข่งขันของประเทศที่มีทักษะและหลักคิดในการวิเคราะห์และสังเคราะห์อย่างถูกต้องมีหลักเกณฑ์ รวมทั้งเสริมสร้างความสัมพันธ์ระหว่างผู้บริหารเพื่อเป็นเครือข่ายในการพัฒนาอนาคตของประเทศชาติ ทั้งนี้ ผู้บริหารที่เข้ารับการศึกษาตามหลักสูตรฯ ดังกล่าว ซึ่งประกอบด้วย ผู้บริหารจากหน่วยงานภาครัฐและเอกชน รวมจํานวน 64 คน จะได้รับการพัฒนาองค์ความรู้ใหม่ๆ ให้สอดคล้องกับโลกยุคปัจจุบันและอนาคต เพื่อนําไปประยุกต์ใช้กับองค์กรของตนเองได้อย่างมีประสิทธิภาพ เมื่อวันที่ 9 กุมภาพันธ์ 2561 ณ ศูนย์ประชุมสัมมนา เดอะ คอนเน็คชั่น ลาดพร้าว กรุงเทพฯ
********************